ตอนนี้เรียนอยู่ระดับอุดมศึกษาค่ะ มีอาการเครียดและวิตกกังวลอยู่บ่อยๆเวลาทำอะไรแล้วออกมาไม่ดี แม้แต่เรื่องเล็กๆน้อยๆ พอได้รับงานจากอาจารย์ทุกครั้งชอบกังวลว่าจะทำออกมาไม่ดี พอผลออกมาไม่ดีจะเก็บมาคิดพักหนึ่ง ปล่อยวางไม่ได้ ชอบคิดว่างานที่ออกมาต้องดีที่สุด แล้วก็อีกเรื่องหนึ่งคือตอนพรีเซนต์งานหน้าห้อง รู้สึกว่าตัวเองตื่นเต้นทุกครั้งเสียงสั่น พูดฟังไม่รู้เรื่อง ทั้งๆที่เตรียมตัวไปเป็นอย่างดี รบกวนคุณด้วยนะคะ
สวัสดีค่ะ อาการคิดมาก กังวลดังกล่าวมานั้น อาจจะเป็นแค่กังวลในคนทั่วไปที่ต้องเจอกับเหตุการณ์ที่ทำให้ตื่นเต้น หรือเป็นภาวะวิตกกังวลทั่วไปซึ่งเป็นโรคทางจิตเวชอย่างหนึ่ง หรืออาจเป็นคนที่คิดมากอยู่แล้วเดิมภาวะวิตกกังวลทั่วไป เป็นภาวะทางจิตใจที่ผู้ป่วยจะมีความเครียดหรือกังวลมากไปในหลาย ๆ เรื่อง บางครั้งอาจไม่สามารถระบุสาเหตุของความกังวลได้ ส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวันได้ โดยสิ่งที่ผู้ป่วยกลัวก็จะไม่เฉพาะเจาะจง อาจมีความกังวลในหลาย ๆ เรื่องเป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัด โดยตอนที่มีอาการอาจทำให้ใจสั่น อาจมีอาการตื่นตระหนก กลัว ไม่สบายใจ หงุดหงิด ประหม่า เครียด ไม่มีสมาธิแต่จากเหตุการณ์ดังกล่าวมา คิดว่าอาจจะเป็นการกังวลกับงานมากกว่า ถ้างานเสร็จแล้ว ความกังวลหายไป ก็ไม่น่าจะเป็นโรคอะไรค่ะ แต่ถ้ายังคงกังวลอยู่ไม่หายไป เป็นมาก อาจไปปรึกษาจิตแพทย์เพิ่มเติมแนะะนำสังเกตอาการไปก่อน ตั้งสติ ตั้งใจทำงานออกมาให้เต็มที่ และไม่ต้องห่วงกับผลลัพธ์มาก เพราะเป็นสิ่งที่เราควบคุมไม่ได้ค่ะ